Muskimoli
Muskimoli (myös pantheriini tai agariini) on väritön ja kiteinen isoksatsoleihin kuuluva aine. Se kiihdyttää hermotoimintaa hillitsevän GABA-reseptorin toimintaa sitoutumalla tähän reseptoriin. Muskimolilla on siksi rauhoittavia, lamaannuttavia ja dissosiatiivisia ominaisuuksia.
Selektiiviset serotoniinin takaisinoton estäjät
Selektiiviset serotoniinin takaisinoton estäjät ( eli "SSRI") ovat ryhmä lääkeaineita, joita määrätään yleensä masennuksen tai ahdistuneisuushäiriön hoitoon. SSRI-lääkkeitä käytetään myös pakko-oireisen häiriön tai paniikkikohtausten, bulimian, sosiaalisen fobian ja ennenaikaisen siemensyöksyn hoitoon. SSRI-lääkkeitä, toisin kuin trisyklisiä masennuslääkkeitä tai sekä serotoniinin että noradrenaliinin takaisinottoon vaikuttavia SNRI-lääkkeitä (kuten duloksetiinia), ei käytetä kroonisen kivun hoitoon.